હોમલોન આપતી મોટા ભાગનાં ઇન્સ્ટિટ્યુશનો જરૂરિયાત મુજબ હોમલોન રીપેમેન્ટના માસિક હપ્તા કરી આપે છે એ સમજાવતાં વિનોદ ઠક્કર કહે છે, ‘એક ડિન્ક કપલ શરૂઆતમાં એટલે કે ત્રણ કે પાંચ વર્ષ દરમ્યાન મોટા હપ્તા અને પછી જ્યારે તેમને ઘરખર્ચમાં વધુ પૈસાની જરૂર પડવાની હોય ત્યારે નાના હપ્તામાં હોમલોન રીપેમેન્ટ કરવાનું પસંદ કરી શકે છે. સંજોગવશાત્ મધ્યમ વયના અને શક્ય એટલી ઝડપથી લોન રીપે કરવા ઇચ્છતા લોકો માટે પણ આ આદર્શ વિકલ્પ ગણવામાં આવે છે. મોટા ભાગની હોમ ફાઇનૅન્સ કંપનીઓ અને બૅન્કો એવી પણ સગવડ ઑફર કરે છે જેમાં લોન લેનાર દંપતી પોતાના સેવિંગ્સ અકાઉન્ટમાં લઘુતમ રકમ ડિપોઝિટ રાખે જેના આધારે હોમલોનના આઉટસ્ટૅન્ડિંગમાં ઘટાડો થતો રહે.’